Vláda Slovenskej republiky

Návrh

UZNESENIE VLÁDY SLOVENSKEJ REPUBLIKY

č. ...
z ...

k návrhu skupiny poslancov Národnej rady Slovenskej republiky  na prijatie uznesenia Národnej rady Slovenskej republiky k vážnym podozreniam o existencii korupcie a klientelistických praktík v politickom systéme Slovenskej republiky

Číslo materiálu:	1057/2003	
Predkladateľ:	podpredseda vlády a minister spravodlivosti SR	
Vláda
A.	nesúhlasí

A.1. 	s návrhom skupiny poslancov Národnej rady Slovenskej republiky na prijatie uznesenia Národnej rady Slovenskej republiky k vážnym podozreniam o existencii korupcie a klientelistických praktík v politickom systéme Slovenskej republiky,

B.	ukladá
predsedovi vlády 
B.1.	predložiť  Národnej rade Slovenskej republiky informáciu o pripravovaných návrhoch zákonov a legislatívnych zámeroch zákonov zameraných na boj proti korupcii
do 31. mája 2003,

podpredsedom vlády
ministrom
predsedom ostatných ústredných orgánov štátnej správy SR
B.2.	predložiť podpredsedovi vlády a ministrovi spravodlivosti informáciu o pripravovaných návrhoch zákonov a legislatívnych zámeroch zákonov zameraných na boj proti korupcii v ich kompetencii
do 31. marca 2003,

podpredsedovi vlády a ministrovi spravodlivosti
B.3.	pripraviť na rokovanie vlády informáciu o pripravovaných návrhoch zákonov a legislatívnych zámeroch zákonov zameraných na boj proti korupcii na podklade informácií predložených v súvislosti s plnením úlohy B.2. tohto uznesenia
do 15. mája 2003,

C.   poveruje

predsedu vlády 

C.1.	oboznámiť s uznesením vlády Slovenskej republiky predsedu Národnej rady Slovenskej republiky,
C.2.	oboznámiť predsedu Národnej rady Slovenskej republiky s uznesením vlády Slovenskej republiky č. 1359 z 11. decembra 2002, ktorým boli uložené úlohy členom vlády v oblasti boja proti korupcii a zriadený odbor boja proti korupcii na Úrade vlády.

Vykonajú:	predseda vlády 
podpredsedovia vlády
ministri 
		predsedovia ostatných ústredných orgánov štátnej správy SR

Na vedomie:	predseda Národnej rady Slovenskej republiky
		generálny prokurátor